**146/2016.(IV.20.) Kgy. sz. határozat**

1./ Szombathely Megyei Jogú Város Közgyűlése úgy döntött, hogy a SZOVA ZRt. vezérigazgatója prémiumának kiírása és kiértékelése az Igazgatóság hatáskörébe kerüljön.

2./ A Közgyűlés a SZOVA ZRt. Alapszabálya VIII. fejezete 2. pontjának „Az Igazgatóság hatásköre, összeférhetetlenségi és felelősségi szabályai” címben foglalt rendelkezéseit az alábbiakkal egészíti ki:

„ A vezérigazgató teljesítménykövetelményét, valamint az ahhoz kapcsolódó teljesítménybért vagy más juttatást a részvénytársaság Igazgatósága határozza meg, amelyről a Felügyelőbizottság véleményét előzetesen ki kell kérni. A prémium kiírásáról és kiértékeléséről az üzleti tervet jóváhagyó és annak megvalósulását figyelemmel kísérő Igazgatóság jogosult dönteni. A prémiumfeladatok kiértékelése és az elszámolás az üzleti évet lezáró mérleg elfogadásakor történik az Igazgatóság döntése alapján.”

3./ A Közgyűlés felhatalmazza a polgármestert, hogy a SZOVA ZRt. Alapszabályának a 2. pont szerinti módosítással egységes szerkezetbe foglalt létesítő okiratát aláírja.

4./ A Közgyűlés felkéri a SZOVA ZRt. Igazgatóságát és vezérigazgatóját, hogy a társaság Javadalmazási Szabályzatát a premizálás hatásköri szabályainak változására tekintettel módosítsák, és terjesszék aláírásra a polgármester elé.

**Felelős:** Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA ZRt. vezérigazgatója

Dr. Popgyákunik Péter, a SZOVA ZRt. Igazgatóságának elnöke)

**Határidő:** 1-2. pont: azonnal

3-4. pont: 2016. május 20.